|  |  |  |  |
| --- | --- | --- | --- |
|  |  |  | ***Képzelet Színház***  szinhaz.png |

|  |  |  |  |
| --- | --- | --- | --- |
| **Bíró Árpád: Szent László Csudatettei bábelőadás**  king.pngEgy Szent Lászlóról szóló darabra régóta vár a lovagkirály városa. Az árnyjátékot és a kesztyűs játékot együtt használjuk a színpadon, ami nem gyakori a bábszínházakban. A kétféle játéktechnikával elkülönítjük egymástól a szent és a hétköznapi teret úgy, hogy közben mindkettőben ugyanaz a hősi küzdelem zajlik, csak az egyikben palacsintasütővel, a másikban a hit erejével. A gyerekek számára Szent László épp olyan hős lehet, mint a filmekből ismert hősök, azzal a különbséggel, hogy hozzá sokkal több közük van. Azokon a tereken, helyeken járnak nap nap után, ahol Szent László is lovagolt. A darab legérdekesebb vonása az a párhuzam, ami két hős, Szent László és Vitéz László között felépül az előadás alatt. Egy időutazás részesei vagyunk, ahol a gonosszal eltérő stílusban, de hasonló elszántsággal veszi fel a harcot a két László. Az egyik kezében csatabárd, a másikéban palacsintasütő. Az egyik király, a másik vitéz. Bátorságuk viszont közös: Vitéz László és Szent László régi jó ismerőseink, de mi van akkor, ha egy mesében találkoznak? Az előadás nagy királyunk legendáját a vásári bábjátékok humorával ötvözi, így kicsik és nagyok egyaránt megérthetik Szent László csudatetteit. A Dió Zoltán rendezte előadás díszlet és jelmeztervezője Komlódi Judit, a bábok megalkotója Herczeg Zoltán. A Szent László csudatettei című bábjáték zenéjét, Lászlóffy Zsolt szerezte.  ***Az előadást négy éves kortól ajánljuk.***  **Az előadás ideje:** 2017. június 16. (péntek) 10 és 13.30 óra  **Helye**: Rákóczi-Stúdió  **Időtartam**: 55 perc  **Belépőjegy:** 500.- Ft. |  |  | A nagyváradi  Szigligeti Színház  Lilliput Társulatának  vendégelőadása  **Szent László csudatettei**  **Rendezte: Dió Zoltán**  **Írta: Bíró Árpád**  **Díszlet és bábtervezés: Komlódi Judit**  **Bábkészítők: Komlói Judit Dió Zoltán Herceg Zoltán**  **Zene: Lászlóffy Zsolt**  **Ének: Oláh Anikó Katalin Stefán Bodor Mária**  **Zenészek: Varga Imre zenei vezető Csépei Róbert**  **Szereposztás:**  **Vitéz László: Hanyecz Debelka Róbert**  **Dödölle: Daróczi István**  **Nudli, Halál: Lélek Sándor Tibor**  **Asszony: Stefán Bodor Mária**  **Lány: Birtalan Katalin**  **Ló: Balogh Judit**  **Árnyjátékosok: Meleg Hortenzia Németi Emese Szentpéteri Lenke Oláh Anikó Katalin** |